۲۰۱۸
۲۰۱۸ میلادی تقویم دِ هزار و هیژدهمین سال هسته.

اتفاقات
 پیش از سال ِنو بیّن، ایران دله ات‌سری اعتراضات شروع بیّه که سال ۲۰۱۸ دمباله پِدا هاکرده.
 زمستونی المپیک ره این سال جنوبی کره میزبانی هاکرده و شمالی کره این بهانه جا ات‌سری مذاکرات ره جنوبیون جه شروع هاکرده.
 ترکیه شه ارتش ره سوریه دله‌یی جنگ دخیل هاکرده و روژاوا ره حمله هاکرده تا عفرین ره بَیره.
 ایرانی کشتی‌گیرون و اسراییلیون ِکا نکاردن باعث بیّه جهونی جام ره ایران جه پس بَیرن و رسول خادم هم شه ریاست جه استعفا هدائه.
 گنابادی درویشون تهران دله بسیجی‌ها جه درگیر بَینه و چن نفر بمردنه و ات‌خله ره هم دستگیر هاکردنه.
 دونالد ترامپ، آمریکایِ رییس، ات‌سری گمرکی مالیات چین و اروپای اتحادیه وسّه بی‌یشته که خله کشورون ِداد ره در بیارده.
 فیس بوک اعتراف هاکرده که ونه اطلاعات جه بعضی سیاسی مسائل دله استفاده هاکردنه و همینسه ونه بورس خله افت هاکرده.
 فوتوال جهونی جام ۲۰۱۸ این سال روسیه دله برگزار بیه. فرانسه قهرمون این دوره بیّه.
 دونالد ترامپ برجام جه بریم بمو و ایران ره اَی تحریم هاکرده.

بزائه‌ئون

بمرده‌ئون 
 استیون هاوکینگ که معروفترین فیزیکدون‌های قرن جه بی‌یه.

۲۰۱۸ (میلادی)
میلادی سال